**J e l e n t é s**

Balatonhenye Község Önkormányzata Képviselő-testületének  
2019. május 15-i nyilvános ülésére

Tárgy:Jelentés a lejárt határidejű képviselő-testületi határozatok végrehajtásáról.  
Előterjesztő: Kovács Csaba Károly polgármester

A Képviselő-testület lejárt határidejű határozatainak végrehajtásáról az alábbiakban számolok be:

**38/2019. (IV. 16.) HATÁROZATA**

***közrendvédelmi beszámoló elfogadásáról***

Balatonhenye Község Önkormányzata Képviselő-testülete a 2018. évről készült közrendvédelmi beszámolót elfogadja.

**Intézkedést nem igényel**

**39/2019. (IV. 16.) HATÁROZATA**

***A gyermekjóléti és gyermekvédelmi feladatok ellátásáról szóló***

***2018. évre vonatkozó átfogó értékelés elfogadásáról***

Balatonhenye Község Önkormányzat Képviselő-testülete a gyermekjóléti és gyermekvédelmi feladatok ellátásáról szóló 2018. évre vonatkozó értékelést elfogadja.

Utasítja a polgármestert, hogy az értékelést küldje meg a Veszprém Megyei Kormányhivatal részére.

Felelős: Kovács Csaba Károly, polgármester

Határidő: 2019. június 15.

**Kormányhivatal értesítése folyamatban**

**40/2019 (IV. 16.) HATÁROZATA**

***A temetővel kapcsolatos díjak felülvizsgálatáról***

Balatonhenye Község Önkormányzata Képviselő-testülete a köztemető rendjéről, használatának és igénybevételének szabályairól szóló 3/2000. (X. 16.) önkormányzati rendeletében szabályozott, a temetővel kapcsolatos díjakat felülvizsgálta, ami alapján megállapítja, hogy a díjakat módosítani nem kívánja.

**Intézkedést nem igényel**

**41/2019 (IV. 16.) HATÁROZATA**

***az Önkormányzat részvételével működő társulások 2018. évi***

***tevékenységéről szóló beszámoló elfogadásáról***

Balatonhenye Község Önkormányzata Képviselő-testülete az önkormányzati társulások 2018. évi munkájáról készült beszámolót tudomásul veszi, és elfogadja.

**Intézkedést nem igényel**

**42/2019 (IV. 16.) HATÁROZATA**

***Balatonhenye 140 helyrajzi számú ingatlanon buszmegálló építéséről***

Balatonhenye Község Önkormányzatának Képviselő-testülete elhatározza a Balatonhenye, 140. hrsz.-ú önkormányzati ingatlanon buszmegálló megépítését az előterjesztésben szereplő paraméterekkel.

Felhatalmazza a Polgármestert, hogy a tervek elkészítéséhez építész tervezővel megbízási szerződést kössön.

A tervezés során egyeztetés szükséges a település főépítészével településképi rendeletben foglaltak betartása érdekében.

Megbízza továbbá a Polgármestert, hogy a kivitelezéshez árajánlatokat kérjen be Balatonhenye Község Önkormányzata részére.

Balatonhenye Község Önkormányzata Képviselő-testülete felhatalmazza az Alpolgármestert a buszmegálló megépítésének előkészítése során felmerülő feladatok koordinálásával.

Felelős: Kovács Csaba Károly polgármester

Határidő: folyamatos

**Tervezés folyamatban van**

**43/2019 (IV. 16.) HATÁROZATA**

***falugondnok beszámolójának elfogadásáról***

Balatonhenye Község Önkormányzata Képviselő-testülete a falugondok 2018. évi tevékenységéről készült beszámolót elfogadja.

**Intézkedést nem igényel**

**Határozati javaslat:**

**BALATONHENYE KÖZSÉG ÖNKORMÁNYZATA   
KÉPVISELŐ-TESTÜLETÉNEK**  
**/2019. (V. 15.) HATÁROZATA**

**Jelentés elfogadásáról**

Balatonhenye Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Balatonhenye, 2019. május 9.

Kovács Csaba Károly polgármester